Shania Twain

Shania Twain (jina la kiraia: Eilleen Regina Edwards; amezaliwa 28 Agosti, 1965) ni mtunzi wa nyimbo na mwimbaji kutoka nchini Kanada. Kwa karibu miaka 25 akiwa katika tasnia ya muziki, Twain ameuza zaidi ya rekodi milioni 85 na msanii aliyeuza vyema katika historia ya muziki wa country kwa upande wa wanawake. Mafanikio yake yamempatia heshima kubwa na kupewa cheo cha "Malkia wa Country Pop".

Albamu ya pili ya Twain, ya mwaka wa 1995 The Woman in Me, imemletea mafanikio makubwa kwa kuuza nakala milioni 20 dunia nzima, ikiwa na vibao vikali kama vile "Any Man of Mine" kilichompatia Grammy Award. Albamu ya tatu ya Twain, Come On Over, imekuwa albamu iliyouza vyema kwa muda wote kwa upande wa wasanii wa kike katika miondoko ya albamu za country kwa muda wote, imeuza kwenye nakala milioni 40 dunia nzima.

Come On Over imezalisha vibao vikali kadhaa, ikiwa ni pamoja na "You're Still the One", "From This Moment On" na "Man! I Feel Like a Woman!", na kumpatia Twain Grammy Awards nne. Albamu yake ya nne Up!, ilitolewa mnamo mwaka wa 2002 na, kama jinsi ilivyokuwa katika albamu zake mbili zilizopita, nazo zilitunukiwa Diamond nchini Marekani, vibao vyake vikali ni pamoja na "I'm Gonna Getcha Good!" na "Forever and for Always".

Twain amepokea Grammy Award tano, tuzo za BMI Songwriter 27, nyota kadhaa kwenye  Canada's Walk of Fame na Hollywood Walk of Fame, na vilevile katika Canadian Music Hall of Fame. Ni msanii wa kike pekee katika historia kuwa na albamu tatu mfululizo zilizotunukiwa Diamond na RIAA. 

Pamoja na yote, Twain yupo nafasi ya 10 kwenye zama za wasanii bora za Nielsen SoundScan.

Mwaka wa 2004, Twain amestaafu kuimba na kurudi nyumbani kwao huko nchini Switzerland. Katika tawasifu yake mwaka wa 2011, ametaja ya kwamba udhaifu wa sauti yake umepelekea kuacha kuimba katika hadhara. 

Wakati vyote kuimba na kuongea kwake kulivyoathirika,  Twain alielekea kupata ushauri wa kitiba katika  Kituo cha Vanderbilt Dayani huko mjini Nashville. Wataalamuo hao wamekutana na tatizo fulani katika sauti yake, yote yanatibika huku kukitakiwa uangalifu na utulivu wa nguvu wakati wa matibabu. 

Mwaka wa 2012, Twain amerejea tamashani na akiwa na onesho lake kabambe la Still the One, lililofanyika katika kumbi ya The Colosseum at Caesars Palace. Mwaka wa 2015, Twain amerejea barabarani kwa kile alichokiita ziara yake ya kuagana. Ziara iliitwa Rock This Country iliyoanza mnamo Juni 5, 2015 mjini Seattle, Washington na kuenda hadi Oktoba 27, 2015 huko mjini Kelowna, British Columbia, Canada.

Diskografia

 Shania Twain (1993)
 The Woman in Me (1995)
 Come On Over (1997)
 Up! (2002)
 Now (2017)
 Queen of Me (2023)

Tanbihi

Vyanzo
 .
 .
 .

Viungo vya nje


 Shania Twain at the Internet Movie Database

Category:Waliozaliwa 1965
Category:Wanamuziki wa Kanada
Category:Washindi wa Tuzo za Grammy
Category:Watu walio hai